Το «**Δεν Θα Έκλεβες Ποτέ ένα Αυτοκίνητο**» (αγγλικά: *You Wouldn't Steal a Car*) είναι η πρώτη πρόταση δημόσιας ανακοίνωσης, ως μέρος καμπάνιας της δεκαετίας του 2000 κατά της παραβίασης πνευματικών δικαιωμάτων, ονόματι «**Η Πειρατία είναι Έγκλημα**». Δημιουργήθηκε από την FACT (Federation Against Copyright Theft) και την Ένωση Εταιρειών Κινηματογράφου της Αμερικής σε συνεργασία με το Γραφείο Πνευματικής Ιδιοκτησίας της Σιγκαπούρης τον Ιούλιο του 2004, και αναπαράχθηκε από πολλά εμπορικά DVD παγκοσμίως, που πουλόντουσαν έως το 2007, ως κλιπ με δυνατότητα παράλειψης ή χωρίς, πριν την προβολή μιας ταινίας. Αν και παραγωγή της Ένωσης, οι μόνες κινηματογραφικές εταιρείες στις Ηνωμένες Πολιτείες που έκαναν χρήση του είναι οι Paramount, 20th Century Fox, Metro-Goldwyn-Mayer, Touchstone Films, και Miramax. Περιλήφθηκε επίσης σε ελληνικά DVD της Audio Visual Enterprises και της Videosonic.

Στην ανακοίνωση πρωταγωνιστεί ένας άντρας που διαπράττει κλοπές διαφόρων αντικειμένων, οι οποίες συγκρίνονται με την μη εξουσιοδοτημένη αντιγραφή και διανομή περιεχομένου με κατοχυρωμένα δικαιώματα πνευματικής ιδιοκτησίας, όπως ταινίες. Αυτή έχει συγχυστεί με Ολλανδική ανακοίνωση του 2006 για την καταπολέμηση της πειρατείας, με αποτέλεσμα να γίνεται λόγος για κλοπή της μουσικής επένδυσης του εν λόγω σποτ.

Στην ποπ κουλτούρα
------------------

Η διαφήμιση έχει διακωμωδηθεί σε διαδικτυακά μιμίδια, συμπεριλαμβανομένων όσων χρησιμοποιούν την φράση «You wouldn't download a car» (Δεν θα κατέβαζες ένα αυτοκίνητο). Το επεισόδιο της σειράς *Μηχανοργάνωση για Κλάματα* «Moss and the German» την σατιρίζει στην αρχή του επεισοδίου.

Οι Πράσινοι-Ευρωπαϊκή Ελεύθερη Συμμαχία, σε συνεργασία με την Rafilm, κυκλοφόρησε την δική της εκδοχή της ταινίας, ώστε να εναντιωθεί στην βιομηχανία των μίντια και τις κυβερνητικές απόψεις περί υπαρχόντων νόμων πνευματικής ιδιοκτησίας, καθώς και να ενημερώσει το κοινό σχετικά με εναλλακτικές θέσεις για την πνευματική ιδιοκτησία. Στο επεισόδιο του *The Amazing World of Gumball* «The DVD», ο Ντάργουιν μεταβιβάζει τις πληροφορίες στον Γκάμπολ αφού ανακοινώνει την μεταφόρτωση μιας ταινίας με τίτλο *Alligators on a Train*.

Η Juice Media παρήγαγε μια επίμαχη παρωδία του βίντεο για την Ημέρα της Αυστραλίας τον Ιανουάριο του 2017. Σε αυτό, συγκρίνεται η εορτή της εν λόγω Ημέρας, που σημάνει την άφιξη του Πρώτου Στόλου, με μια σειρά από διαβόητες στιγμές στην ιστορία, όπως την «Τελική Λύση» των Ναζί, την ρίψη ατομικής βόμβας στην Χιροσίμα και τις επιθέσεις της 11ης Σεπτεμβρίου 2001.

Παραπομπές
----------

1. ↑  «Be HIP at the Movies». *Intellectual Property Office of Singapore* (στα Αγγλικά). 27 Ιουλίου 2004. Αρχειοθετήθηκε από το πρωτότυπο στις 24 Σεπτεμβρίου 2008. Ανακτήθηκε στις 16 Μαρτίου 2013.
2. ↑  Finlo Rohrer (2009-06-18). «Getting inside a downloader's head» (στα αγγλικά). *BBC*.. Ανακτήθηκε στις 2013-03-06.
3. ↑  Μπράουν, Ρόμπιν (19 Μαΐου 2011). «You Wouldn't Steal A Car…». *AdTurds* (στα Αγγλικά). Ανακτήθηκε στις 13 Ιουνίου 2020.
4. ↑  Χάρις, Σοφί (28 Μαρτίου 2017). «Netflix's anti-piracy team aims to make stealing content uncool - Business - CBC News». *Cbc.ca* (στα Αγγλικά). Ανακτήθηκε στις 6 Ιουλίου 2017.
5. ↑  Πουν, Κρίστοφερ (20 Φεβρουαρίου 2014). «'You wouldn't steal a car,' but I'd download one | Dot Comrade» [«Δεν Θα Έκλεβες ένα Αυτοκίνητο» αλλά θα μεταφόρτωνα ένα] (στα Αγγλικά). Pique Newsmagazine. Ανακτήθηκε στις 6 Ιουλίου 2017.
6. ↑  φαν ντερ Σαρ, Ερνέστο (25 Ιουνίου 2017). «Sorry, the "You Wouldn't Steal a Car" Anti-Piracy Ad Wasn't "Pirated"» (στα Αγγλικά). Torrentfreak. Ανακτήθηκε στις 12 Ιουλίου 2019.
7. ↑  «DRM for furniture: You wouldn't download a chair». *Geek.com* (στα Αγγλικά). 5 Μαρτίου 2013. Αρχειοθετήθηκε από το πρωτότυπο στις 9 Δεκεμβρίου 2019. Ανακτήθηκε στις 29 Απριλίου 2019.
8. ↑  «Piracy, It's a Crime». *Know Your Meme* (στα Αγγλικά). Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 29 Απριλίου 2019.
9. ↑  «I wouldn't steal». *iwouldntsteal.net* (στα Αγγλικά). The Greens-European Free Alliance. Αρχειοθετήθηκε από το πρωτότυπο στις 11 Δεκεμβρίου 2008. Ανακτήθηκε στις 25 Απριλίου 2018. CS1 maint: Unfit url (link)
10. ↑  «I wouldn't steal <video>». *creativecommons.org* (στα Αγγλικά). The Greens-European Free Alliance. 26 Ιανουαρίου 2008. Ανακτήθηκε στις 25 Απριλίου 2018.
11. ↑  thejuicemedia (2017-01-24), *Australia Day (Piracy parody)*, ανακτήθηκε στις 2018-06-17
12. ↑  Σαΐντι, Λέιν (2017-01-26). «This Video Compares Australian Settlement To 9/11, Hiroshima And The Holocaust» (στα αγγλικά). *BuzzFeed*.. Ανακτήθηκε στις 2018-06-17.